Document ID: /roh_data/filtered/fineweb-2-filterrobots_roh.jsonl.gz/19613

Nossaistorgia.ch mussa films, fotografias e documents ch’illustreschan il svilup da las vischnancas da Mustér, Medel e Tujetsch. Avais era Vus perditgas pli veglias u actualas da la Cadi a chasa? Purtai quest material a la preschentaziun en il Center da sanadad Puntreis a Mustér. Laschai reviver il temp passà e giudai cun nus in café ed in toc turta.
L’istorgia e la memoria dal Grischun sin ina plattafurma: Quai è «nossaistorgia.ch». E qua pudais Vus plazzar fotografias u commentar documents ch’èn gia online. Nossaistorgia.ch è l’emprima plattafurma digitala, istorica e participativa da la Svizra rumantscha e dal Grischun. Persunas privatas ed instituziuns mettan online lur archivs. La finamira è da segirar communablamain la memoria collectiva da noss chantun.